« Kódógō á sí, ó sīgí, ó kə tóban ai Akhab, ǹkúkúmá Ísraɛ̂l, yǎ á tɔá á Samaría; ǎ sīgí áfūb wɔ̂n Naboth, nə́ a kə dɔ́ nɔŋ. 19Wayi nyé kǎd naa: Ǹtondôbə a dzó nâ: « Wǎwé Naboth, ńdɔ̄ fə waháman elíg dzíé. » Ó dúgán áfə kǎd Akhab nâ: Ǹtondôbə a kɔ́bɔ̄ nâ: « É vóm yā mvú é hə́ nyíe məkǐ mə́ Naboth nyú, hôm tě ngɔ̄ fə dzɔ̂ yáyi nyíē məkǐ móe.» 20Akhab nyé ai Éli nâ: « Ǒ sɔ́ yǎ fə, ńzíziŋ mod nyú ? Éli nyé naa: « Owé, mə sɔ́ yā, amú ǒ sámā wāmēn, o ngábɔ, édzí é nə́ ábē á mís mə́ Ńtondôbə. 21Ábōg dī mazu á wa kúb ányamá, mazu wa mǎn vwé á fúúm, mazu mana bod bə́sə̄ yā ndá dzoe, tɔ bəlɔ̌, tɔ bɔ́n bə́ dzāl. 22Ńdɔ̄ fə mayi bɔ ai ndá dzoe, anə́ mə́ ngábɔ ai ndá Yeróboam, mɔ́n Nevath, ai ndâ Baésha, mɔ́n Ahiya, amú ǒ bɔ̄ naa mə́ līŋán, o bɔ̌ fə̄ nâ Ísraɛ̂l á səm.